ประจำเดือนมาวันที่ 20-25 มีนา ต่อมาในวันที่ 1-5 เมษา เป็นประจำเดือนอีกรอบ และในวันที่ 13-16 เมษาประจำเดือนก็มา ในคืนวันที่ 16 เมษาที่เป็นประจำเดือนอยู่ ได้มีเพศสัมพันธ์กับเเฟนโดยไม่ได้สวมถุงยาง แต่ปกติรับประทานยาคุม 28 เม็ด ซึ่งในวันที่16 ที่มีเพศสัมพันธ์อยู่ในช่วงทานยาคุมเม็ดที่ 27 พอวันที่17 เมษา ประจำเดือนก็หมด อยากทราบว่า.... - จะท้องไหมคะ - แล้วระยะไข่ตกคือวันไหนคะ ในกรณีนี้ - สามารถตรวจการตั้งครรภ์หลังจากมีเพศสัมพันธ์แล้วกี่วันคะถึงจะรู้. ผล
สวัสดีค่ะ หากกำลังทานยาคุมกำเนิดอยู่ ยาคุมกำเนิดจะออกฤทธิ์ป้องกันการตั้งครรภ์ โดยการไปยับยั้งการตกไข่ ดังนั้นเมื่อทานยาคุมกำเนิด ย่อมไม่มีการตกไข่เกิดขึ้น ยกเว้นหากทานยาไม่ถูกต้อง เช่น ลืมทานยาเป็นบางวัน ทานยาในเวลาที่ต่างกันมากในแต่ละวัน มีอาเจียนหรือท้องเสีย หรือทานยาบางชนิดร่วม เป็นต้น ก็อาจทำให้มีการตกไข่เกิดขึ้นได้ แต่จะไม่สามารถตอบได้ว่าจะเกิดขึ้นเมื่อไหร่ค่ะการมีเลือดออกจากช่องคลอดบ่อยๆ คือ วันที่ 20-25 มี.ค. และ 1-5 เม.ย. อาจเป็นผลข้างเคียงของยาคุมกำเนิดที่ทำให้มีเลือดออกกะปริดกะปรอยได้ ส่วนเลือดที่ออกในวันที่ 13-16 เม.ย. เป็นช่วงที่อยู่ในระหว่างการทานยาที่เป็นเม็ดแป้ง ซึ่งก็ควรมีเลือดออกมาดังที่เป็นอยู่ค่ะหากที่ผ่านมาได้ทานยาคุมอย่างถูกต้อง โอกาสที่จะตั้งครรภ์ก็จะน้อยกว่า 1% ค่ะการตรวจหาการตั้งครรภ์ จะทำเมื่อไม่มีเลือดออกมาเมื่อทานยาคุมจนหมดแผงค่ะ